Σούπα λαχανικών με καπνιστό τυρί
Νόστιμη και εύκολη φθινοπωρινή σούπα με κουνουπίδι, καρότα, σέλερι και πράσα.
1 ξερό κρεμμύδι, σε λεπτές φέτες, 2 πράσα, ψιλοκομμένα, 2 κλωνάρια σέλερι, ψιλοκομμένα, 200 γρ. κουνουπίδι, σε μικρά μπουκετάκια, 2 μέτρια καρότα, σε κύβους, 2 πατάτες, σε κύβους, 300 γρ. μετσοβόνε ή άλλο καπνιστό τυρί της αρεσκείας μας, χοντροτριμμένο, ο χυμός από 1 μικρό λεμόνι, 2 κουτ. σούπας ψιλοκομμένος μαϊντανός, 60 ml ελαιόλαδο, αλάτι, φρεσκοτριμμένο πιπέρι
Για τη σούπα λαχανικών με καπνιστό τυρί ξεκινάμε και σε μια μεγάλη και βαθιά κατσαρόλα ζεσταίνουμε το λάδι σε δυνατή φωτιά και σοτάρουμε όλα τα υλικά για 4-5 λεπτά, μέχρι να μαλακώσουν και να ροδίσουν ελαφρώς. Ρίχνουμε 1.200 ml νερό και αλατοπίπερο και μαγειρεύουμε μέχρι τα υγρά να κοχλάσουν. Μετριάζουμε τη φωτιά και μαγειρεύουμε με ξεσκέπαστη κατσαρόλα για περίπου 20-25 λεπτά ή μέχρι όλα τα λαχανικά να μαλακώσουν. Αν κατά τη διάρκεια του μαγειρέματος χρειαστεί, προσθέτουμε λίγο επιπλέον ζεστό νερό.Αποσύρουμε από τη φωτιά. Ρίχνουμε το λεμόνι και πολτοποιούμε τη σούπα με ραβδομπλέντερ ή τη μεταφέρουμε στον πολυκόφτη σε δόσεις.Σκορπίζουμε το τυρί και τον μαϊντανό, ανακατεύουμε για 1 λεπτό, μέχρι να μισολιώσει το τυρί, και σερβίρουμε στα πιάτα.
Καρότα,Κουνουπίδι,Λαχανικά,Πατάτες,Τυρί,Χορτοφαγικά